**USZODAMESTER**

**Munkakör:**

Az uszodamester a fürdőszolgáltatás területén tevékenykedik, vendégfelügyelet, életmentési feladatokat lát el. A fürdőszolgáltatás napi üzemvitelét biztosítja. Együttműködik a műszaki kiszolgáló személyzettel, és a fürdőszolgáltatás egyéb beosztású munkavállalóival.

Feladatai az alábbiak:

-          Vendégfelügyelet, a vendégek testi épségének és egészségének megóvása.

-          Életmentésből adódó feladatok (elsősegélynyújtás), az emberi életvédelme, vízből mentés az újra élesztés és az azonnali segélyhívás.

-          Vendégek részére köteles színvonalas, udvarias valós tájékoztatást adni az uszoda szolgáltatásairól, vagy amennyiben nincs kellő információ birtokában további kompetens munkatárshoz köteles irányítani.

-          A medencék és környéke rendjének fenntartása.

-          a rendbontások megakadályozása, a házirend pontos szabályszerű betartása és betartatása, a rendbontás esetén a rendbontó felszólítása a medence és az intézmény elhagyására, szükség esetén hatósági segítség kérése.

-          villámcsapás veszély esetén köteles a medencét maradéktalanul kiüríteni.

-          Viharban, erős szélben köteles a sátort és a medencét kiüríteni, valamint a sátorponyva megóvása érdekében a világítótesteket kikapcsolni.

-          Műszakkezdéskor köteles a mentőfelszereléseket (mentőöv, mentőbot, síp, elsősegély doboz stb.) az úszómesteri álláshoz juttatni. Kellő felszerelés hiányát, megrongálódást köteles azonnal felettesének jelezni.

-          Munkaideje alatt csak indokolt esetben hagyhatja el a felügyelt területet (medence), a munkavégzés helyszínének elhagyásakor azonnali helyettesítéséről, felügyelet biztosításáról gondoskodni köteles.

-          Köteles a medencék vizét, burkolatát és közvetlen tartozékait (bójasor, kötelek, rácsok, zuhany, rajtkövek stb.) rendszeresen ellenőrizni. Bármilyen megrongálódás esetén elhárítja a közvetlen balesetveszélyt, felhívja a vendégek figyelmét a problémára, segítséget kér a hiba elhárításához és értesíti felettesét a kialakult helyzetről.

-          Az értesítések, hibajelzések a közvetlen felettes felé mindig dokumentált formában írásban kell, hogy történjen.

-          Köteles a szociális helyiségeket, közlekedő folyosókat és egyéb helyiségeket ellenőrizni, a meghibásodásokról a fentiekben említett módon közvetlen felettesét értesíteni.

-          Napi rendszerességgel tisztítja a lábmosókat, gondoskodik a fertőtlenítésükről.

-          Köteles besegíteni a takarítási feladatokba, különös tekintettel a férfi öltözők, közös helyiségek és környékének tisztántartására.

-          Az intézmény területén felszólítja a szemetet széthagyó vendégeket, megakadályozza a szemetelést és részt vesz a hulladék eltávolításában.

-          Biztosítja, hogy a házirend és az intézmény nyitvatartásinak illetve felettese utasításának megfelelően a meghatározott ajtók a megfelelő időben zárva, illetve nyitva legyenek, nem megszegve ezzel a Tűzriadó Terv és bármilyen más hatósági szabályozás utasításait.

-          A munkavégzése során bekövetkezett munkahelyi baleseteket, rendkívüli eseményeket köteles jelenteni közvetlen felettesének szóban és írásban is.

-          Köteles fizikai erőnlétét rendszeres testedzéssel (úszással) megfelelő szinten tartani és felettesei kérésére arról tanúbizonyságot adni.

-          Köteles részt venni az intézményi keretekben és azon kívül szervezett képzéseken.

-          Köteles az intézmény vonatkozó szabályzatait, protokolljait ismerni és alkalmazni, melyek a munkakör betöltéséhez szükségesek.

-          Baleseteknél, havaria eseteknél a helyzetnek megfelelően intézkedik, jegyzőkönyvet, elsősegély könyvet vezet.

-          Vízbefulladás esetén a fürdőt lezárja, értesíti a mentőket, rendőrséget és felettesét, biztosítja a területet, ott tartja a tanúkat.

-          A medencék vízének időszakos rendszeres és különleges okokból történő cseréjénél részt vesz.

-          A medencék és környékük vízkő, illetve algamentesítésében – a technikai napokon, de szükség esetén ettől eltérő rendben is – közreműködik.

-          Szezonnyitás és – zárás előtt és után részt vesz a felkészülési, karbantartási, állagmegóvási munkákban.

-          A medence és a strand területét tisztán tartja, strand zöldterületét karbantartja (fű és gyommentesítés).

-          Köteles az épületben és annak közvetlen környezetében hátrahagyott, elhagyott tárgyakat a pénztárosnak a jegyzékre való felvétel ellenében leadni.

-          Havonta összeírja a munkája megfelelő ellátásához szükséges anyagok igénylistáját és leadja azt közvetlen felettesének.

-          Előírt dokumentációt, nyilvántartásokat vezeti